John Hynes

John Hynes (s. 10. helmikuuta 1975 Warwick, Rhode Island, Yhdysvallat) on yhdysvaltalainen jääkiekkovalmentaja. Nykyisin hän valmentaa NHL-seura Minnesota Wildia.

Hynes on valmentanut Yhdysvaltojen alle 18-vuotiaiden sekä alle 20-vuotiaiden maajoukkueita useissa arvokisoissa vuosien 1998–2008 välillä. Alle 18-vuotiaiden valmentajana Hynes on ollut voittamassa kultaa, hopeaa sekä pronssia. Lisäksi alle 20-vuotiaissa hän on voittanut kaksi maailmanmestaruutta.

Hynes toimi USA Hockey National Team Development Programin sekä Yhdysvaltojen nuorten maajoukkueiden päävalmentajana vuodet 2003–2009. Kaudeksi 2009–2010 hän siirtyi AHL-seura Wilkes-Barre/Scranton Penguinsin apuvalmentajaksi. Seuraavaksi kaudeksi hän siirtyi joukkueen päävalmentajaksi. Hynes valittiin heti ensimmäisellä päävalmentajakaudellaan AHL:n parhaaksi valmentajaksi. Hän toimi Penguinsin päävalmentajana kauteen 2014–2015 asti.

Kesäkuussa 2015 NHL-seura New Jersey Devils nimesi Hynesin seuraavan kauden päävalmentajakseen Scott Stevensin ja Adam Oatesin korvaajaksi. Hänestä tuli samalla 40-vuotiaana NHL:n historian nuorin päävalmentaja.

Joulukuussa 2019 Hynes sai potkut Devilsin päävalmentajan tehtävästä.https://www.nhl.com/news/new-jersey-devils-fire-john-hynes/c-312111172

Tammikuussa 2020 Nashville Predators palkkasi Hynesin uudeksi päävalmentajakseen. https://www.nhl.com/news/john-hynes-hired-by-nashville-as-coach/c-313573260

Toukokuussa 2023 Hynes sai potkut Predatorsin päävalmentajan tehtävästä. https://www.nhl.com/predators/news/nashville-predators-relieve-john-hynes-of-head-coaching-duties-effecti-344656716

Marraskuussa 2023 Minnesota Wild palkkasi Hynesin päävalmentajakseen potkut saaneen Dean Evasonin tilalle. https://www.tsn.ca/nhl/minnesota-wild-fire-head-coach-dean-evason-assistant-coach-bob-woods-1.2041478

 Lähteet 


 Viitteet 

Luokka:Yhdysvaltalaiset jääkiekkovalmentajat
Luokka:Vuonna 1975 syntyneet
Luokka:Elävät henkilöt